ג'ין ריס

ג'ין ריס CBE (באנגלית: Jean Rhys; נולדה בשם אלה גוונדולין ריס ויליאמס; 24 באוגוסט 1890 – 14 במאי 1979) הייתה סופרת מאמצע המאה ה-20, אשר נולדה וגדל באי הקריבי דומיניקה, על אף שהייתה בעיקר תושבת אנגליה מגיל 16. היא ידועה בעיקר בשל הרומן שלה "ים סרגסו הרחב" (1966), שנכתב כפריקוול לספרה של שרלוט ברונטה, "ג'יין אייר".

 תחילת דרכה 
ריס נולדה ברוזו, עיר הבירה של דומיניקה, אי בהודו המערבית הבריטית. אביה, ויליאם ריס ויליאמס, היה רופא ולשי ואמה, מינה ויליאמס, לבית לוקהארט, הייתה דומיניקנית דור שלישי קריאולית ממוצא סקוטי. (המונח "קריאולי" היה אז בשימוש נרחב ביחס לכל אדם שנולד באי, בין אם הם היו ממוצא אירופאי או ממוצא אפריקאי או שניהם.)

ריס למדה בבית ספר בדומיניקה עד גיל 16, אז נשלחה לאנגליה לגור עם דודתה. היא למדה בבית ספר לבנות בקיימברידג', שם הייתה מושא ללעג בתור אאוטסיידרית, בשל המבטא שלה. היא למדה כשנה ב בלונדון עד 1909. מוריה נואשו מללמד אותה לדבר "אנגלית ראויה", ויעצו לאביה לקחת אותה משם. כעת, משלא היה באפשרותה ללמוד משחק והיא גם לא רצתה לחזור לקריביים, כפי שהוריה ביקשו, היא החלה לעבוד בתור רקדנית מקהלה, בשמות במה שונים, כגון ויויאן, אמה או אלה גריי.

לאחר מות אביה, ב-1910, נראה שריס התנסתה בחיים בתור "דמימונדיין", אורח חיים הדוניסטי שהיה בטרנד באותה תקופה. היא הייתה למאהבתו של סוחר מניות עשיר, לנסלוט גריי יו ("לנסי") סמית. למרות רווקותו, סמית לא הציע לריס נישואים, והרומן שלהם נגמר. עם זאת, הוא המשיך להיות מדי פעם מקור של עזרה כספית. לאחר מספר אירועי חיים שגרמו לה לזעזוע, כולל הפלה מלאכותית כמעט-קטלנית, ריס החלה לכתוב, והפיקה גרסה מוקדמת של הרומן שלה Voyage in the Dark. בשנת 1913 היא עבדה במשך זמן מה כדוגמנית עירום.

במהלך מלחמת העולם הראשונה ריס שירתה כמתנדבת בקנטינה של החיילים. בשנת 1918 היא עבדה במשרד פנסיה.

 נישואים ומשפחה 
ב-1919 ריס נישאה לווילם יוהאן מארי (ז'אן) לנגלה, עיתונאי, מרגל וכותב שירים צרפתי-הולנדי. והיא ולנגלה נדדו ברחבי אירופה. היו להם שני ילדים, בן, שמת צעיר ובת. הם התגרשו בשנת 1933.

בשנה שלאחר מכן נישאה ללסלי טילדן-סמית, עורך אנגלי. בשנת 1937 התיידדה עם הסופר אליוט בליס, שגם הוא הגיע מן האיים הקריביים. ההתכתבות ביניהם שרדה.

בשנת 1939 רייס וטילדן-סמית עבר לדבון, שם הם חיו במשך כמה שנים. הוא נפטר ב-1945. ב-1947 ריס נישאה למקס היימר, עורך דין שהיה בן דודו של טילדן-סמית. הוא הורשע בעבירות הונאה ונכלא לאחר הנישואים שלהם. הוא נפטר ב-1966.

 קריירת כתיבה 
בשנת 1924 ריס באה תחת השפעתו של הסופר האנגלי פורד מדוקס פורד. אחרי שהיא פגשה את פורד בפריז, ריס כתבה סיפורים קצרים תחת חסותו. פורד זיהה שחוויותיה כגולה ממולדתה מקנות לריס נקודת מבט ייחודית, והוא שיבח את יכולות הכתיבה שלה. "היא הגיעה מהודו המערבית, הוא הכריז, 'עם תובנה מחרידה, ותשוקה להצגת עמדת האנדרדוג, והיא נתנה דרור לעטה בגדות השמאליות של העולם הישן'". היה זה פורד שהציע שתשנה את שמה לג'ין ריס (מאלה ויליאמס). באותה העת, בעלה (הראשון) היה בכלא בשל מה שריס תיארה כ"חריגות מטבע".

רייס עברה לגור עם פורד ושותפתו לחיים, סטלה בואן. החל רומן בינה לבין פורד, אותו היא תיארה באופן בדיוני בספרה Quartet.

ברומן Voyage in the Dark (1934) ריס המשיכה את התמה שבלטה בסיפוריה הקודמים, של האישה חסרת השורשים, שעוברת יחס רע מהסביבה. ברומן זה, הגיבורה היא אישה צעיר אשר גדלה בהודו המערבית, ועובדת כנערת מקהלה באנגליה, ומרגישה מנוכרת. ב-Good Morning, Midnight, שיצא בשנת 1939, ריס משתמשת בזרם התודעה כדי לתאר את חוויותיה של אישה מזדקנת.

בשנות ה-1940 ריס פרשה, במידה רבה, מן החיים הציבוריים. מ-1955 עד 1960 היא גרה בבוד, שבקורנוול, שם הייתה אומללה, ואז עברה לדבון.

לאחר היעדרות ממושכת מן העין הציבורית היא פרסמה "ים סרגסו הרחב" ב-1966, לאחר שנים של עבודה על ניסוח ושיכלול הספר. הרומן מספר את סיפורה של האישה לה נישא רוצ'סטר, מספרה של שרלוט ברונטה, ג'יין אייר, אותה הוא כולא בעליית הגג. הספר זכה בפרס היוקרתי WH Smith Literary Award ב-1967. ברומן, ריס חוזרת לנושאים של שליטה ותלות, במיוחד בנישואים, ומתארת את יחסי הכוחות שבין גבר אנגלי ממעמד פריווילגי, לבין האישה הקריאולית מדומיניקה, שהיא חסרת אונים מול הכפייה והתמרונים שלו ושל אחרים. היא בוחנת תמות של שליטה גברית, גזענות וקולוניאליזם בהקשר של הספר הקלאסי, אך בטון ומנקודת מבט שונה לחלוטין מהמקור.

 שנים מאוחרות 
משנות ה-1960, ולמשך שארית חייה, ריס התגוררה בצ'ריטון פיצפיין, כפר קטן בדבון. היא הייתה אדישה לגבי התהילה הספרותית המאוחרת שלה, ואמרה על כך, "זה הגיע מאוחר מדי". היא נפטרה באקסטר ב-14 במאי 1979, בגיל 88, לפני שהשלימה את האוטוביוגרפיה שלה, אשר היא החלה להכתיב רק חודשים קודם לכן. ב-1979 שלם פורסם הטקסט בכותרת Smile Please: An Unfinished Autobiography.

 מורשת והכרה 
היא זכתה ב-CBE בשנת 1978.
בשנת 2012 ארגון מורשת אנגליה התקין לוח זיכרון על דירתה של ריס בצ'לסי.

 ביבליוגרפיה נבחרת 
 The Left Bank and Other Stories, 1927
 Postures, novel, 1928 (published in the US as Quartet, 1929) קוורטט (סרט, 1981)
 After Leaving Mr. Mackenzie, novel, 1931
 Voyage in the Dark, novel, 1934
 Good Morning, Midnight, novel, 1939
 Wide Sargasso Sea, novel, 1966
 Tigers Are Better-Looking: With a Selection from 'The Left Bank' , stories, 1968
 Penguin Modern Stories 1, 1969 (with Bernard Malamud, David Plante and William Sansom)
 My Day: Three Pieces, stories, 1975
 Sleep It Off Lady, stories, 1976
 Smile Please: An Unfinished Autobiography, 1979
 Jean Rhys Letters 1931–1966, 1984
 Early Novels, 1984
 The Complete Novels, 1985
 Tales of the Wide Caribbean, stories, 1985
 The Collected Short Stories, 1987
 Let Them Call It Jazz, stories,1995

 ארכיון 
אוסף הכתבים והמסמכים של ריס מוחזק בספריית אוניברסיטת טולסה.

 לקריאה נוספת 
 Angier, Carol, Jean Rhys. Life and Work, Little, Brown and Co., 1990.
 Cheryl M. L. Dash, "Jean Rhys", in Bruce King, ed., West Indian Literature, Macmillan, 1979, pp. 196–209.
 Joseph, Margaret Paul, Caliban in Exile: The Outsider in Caribbean Fiction, Greenwood Press, 1992.
 Lykiard, Alexis, Jean Rhys Revisited, Stride Publications, 2000. 1-900152-68-1
 Lykiard, Alexis, Jean Rhys Afterwords, Shoestring Press, 2006.

 קישורים חיצוניים 




 Literary Encyclopedia biography
 Jean Rhys bio, with particular reference to her time in Dominica
 "Jean Rhys Archive", University of Tulsa McFarlin Library, Department of Special Collections and University Archives
 Biography of Jean Rhys by Dominican historian Lennox Honychurch
 London Fictions article on 'After Leaving Mr Mackenzie' by literary historian Susie Thomas

 הערות שוליים 

קטגוריה:סופרות בריטיות
קטגוריה:סופרים בריטים
קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:מפקדים במסדר האימפריה הבריטית
קטגוריה:בריטיות שנולדו ב-1890
קטגוריה:בריטיות שנפטרו ב-1979
קטגוריה:בריטים שנפטרו ב-1979
קטגוריה:מונצחים בשלט כחול של ארגון המורשת האנגלית